পুতুল খেলা
পুতুল খেলা গ্রাম বাংলার শিশুদের কাছে অন্যতম জনপ্রিয় খেলা। এটি সাধারনত মেয়েরা বেশি খেলে থাকে। বাংলার সর্বত্রই পুতুল খেলা সমান জনপ্রিয়। পুতুল খেলেনি এমন মেয়ে বাংলায় নেই বললেই চলে। বর্তমানে পুতুল শৌখিন মানুষের সংগ্রহেরও বস্তু। ফরিদপুর ও ময়মনসিংহ অঞ্চলের দুটি ছড়াগানে পুতুল বিয়ের আনন্দ-বেদনার চমৎকার ছবি ফুটে উঠেছে। চম্পা ফুলের গন্ধে জামাই আইছে আনন্দে চম্পা ফুলের সুবাসে জামাই আইছে আহাসে -(ময়মনসিংহ) হলদি গুটি গুটি চিরা কুটি কুটি আজ ফুতলির বিয়া ফুতলিরি নিয়া যাবে ঢাকে বাড়ি দিয়া ফেসী কান্দে ওসী কান্দে কান্দে মাইয়ার মা হোলা বিড়াল কাইন্দা মরে ঢোক মেলায় না। -(ফরিদপুর)